Eesti muusika päevad

Eesti muusika päevad (EMP) on 1979. aastast toimuv muusikafestival, mida korraldab Eesti Heliloojate Liit. Festivali eesmärk on pöörata tähelepanu Eesti heliloojate loomingule, seetõttu esitataksegi festivalil peamiselt Eesti uut muusikat. (vaadatud 15.01.2026) Eesti muusika päevad kõige pikema ajalooga siiani toimuv muusikafestival Eestis.Festivali algus Eesti Muusika Päevade veebisait. 

Esimene, 1979. aastal toimunud festival kandis nimetust Nõukogude Eesti muusika festival.(vaadatud 15.01.2026) Hiljem on festivali nimetus olnud ka Tallinna muusikafestival (1981), Nõukogude Eesti muusika festival (1984), Kolm õhtut eesti muusikaga (1986, NSV Liidu Heliloojate Liidu VII kongressi eel) ja Eesti muusika festival. Nimetust Eesti muusika päevad kannab festival 1991. aastast.(vaadatud 15.01.2026) 1993. aastast on festival toimunud igal kevadel. 

Festivali kunstilised juhid on olnud Raimo Kangro, Mare Põldmäe, Timo Steiner (2002. aastast), Ülo Krigul (2004–2014) ja Helena Tulve (2015. aastast).

 Heliloomingupreemiad 
Aastatel 2003–2015 andis Eesti Heliloojate Liit koostöös Eesti Autorite Ühinguga Eesti muusika päevade raames välja Eesti muusika päevade preemiat, mille pälvisid möödunud festivalil kõlanud silmapaistvad uudisteosed. Sooviga laiendada preemiale kandideerijate hulka reformis Eesti Heliloojate Liidu juhatus preemia statuuti. 

2016. aastast annab Eesti Heliloojate Liit koostöös Eesti Autorite Ühinguga välja Lepo Sumera nimelist heliloomingu preemiatLepo Sumera nimelise heliloomingu preemia laureaat on Galina Grigorjeva. ERR, 19. september 2020. ja LHV uue heliloomingu Au-tasu. Viimasele saavad kandideerida kõik möödunud aasta jooksul esiettekandele tulnud uudisteosed.LHV uue heliloomingu Au‑tasu. Eesti Muusika Päevade veebisait.

 Viited 

Välislingid
Eesti muusika päevad Eesti Muusika Infokeskuse kodulehel (vaadatud 15.01.2026)
Eesti muusika päevad Eesti Heliloojate Liidu kodulehel (vaadatud 15.01.2026)

Kategooria:Eesti muusikafestivalid
Kategooria:Eesti muusikaüritused